क्रिकेट प्रेमी निराश, इकोनॉमी भी हुई प्रभावित; 90 प्रतिशत तक पहुंच गई थी एडवांस बुकिंग
हिमाचल के अंतरराष्ट्रीय क्रिकेट स्टेडियम धर्मशाला में भारत-ऑस्ट्रेलिया के बीच खेले जाने वाले मैच के रद्द होने से न केवल निराश किया है।
हिमाचल के अंतरराष्ट्रीय क्रिकेट स्टेडियम धर्मशाला में भारत-ऑस्ट्रेलिया के बीच खेले जाने वाले मैच के रद्द होने से न केवल निराश किया है, बल्कि यहां कि इकोनॉमी को भी प्रभावित किया है। मैच आयोजन को लेकर होटलों की एडवांस बुकिंग 90 प्रतिशत तक पहुंच गई थी।
जो वर्तमान में धर्मशाला के होटलों में ऑक्यूपेंसी 15 और 20 प्रतिशत चल रही थी। हिमाचल के कांगड़ा घाटी में पर्यटकों की संख्या में निरंतर कमी होती जा रही है। पर्यटन नगरी मैक्लोडगंज में पर्यटकों की आवाजाही में कमी से छाई वीरानी के चलते कारोबार मंदी की चपेट में है।
मैक्लोडगंज की अधिकांश अर्थव्यवस्था पर्यटन कारोबार पर निर्भर
हालात यह हैं कि इक्का-दुक्का पर्यटक ही मैक्लोडगंज का रुख कर रहे हैं। कारोबारियों के अनुसार, मैक्लोडगंज की अधिकांश अर्थव्यवस्था पर्यटन कारोबार पर ही निर्भर है। उन्हें धर्मशाला क्रिकेट स्टेडियम में भारत-ऑस्ट्रेलिया के बीच खेले जाने वाले मैच के रद्द होने से न केवल निराश किया है बल्कि यहां कि इकोनॉमी को भी प्रभावित किया है।
होटलों की बुकिंग होना हुई कैंसिल
धर्मशाला के होटलों में 70 फीसदी एडवांस बुकिंग एक से 5 मार्च तक टेस्ट मैच को लेकर हुई थी। यह बुकिंग अब कैंसिल होना शुरू हो गई है। इससे जिला कांगड़ा के होटल, गेस्ट हॉउस और होम स्टे के संचालकों को निराश किया है। मैच के न होने से आगामी ग्रीष्म कालीन पर्यटन सीजन को भी नुकसान पहुंचा है।
धर्मशाला के होटलों में ऑक्यूपेंसी 15 और 20 प्रतिशत
वर्तमान में कांगड़ा घाटी के होटलों में ऑक्यूपेंसी महज 20 प्रतिशत है जो मार्च में आयोजित होने वाले मैच के चलते 90 प्रतिशत तक पहुंच गई थी। धर्मशाला के होटलों में ऑक्यूपेंसी 15 और 20 प्रतिशत रह गई है। आलम यह है कि टूरिज्म के जरिए हिमाचल की आर्थिकी में बड़ा योगदान देने वाले धर्मशाला में होटलों के लिए अपना खर्च निकाल पाना मुश्किल हो गया है। होटल इंडस्ट्री से जुड़े लोग इसको कोविड के बाद सबसे बड़ी आर्थिक मार मान रहे हैं। इससे उबरने में इस इंडस्ट्री को कई महीने लग जाएंगे।
नुकसान की भरपाई कठिन
होटल एंड रेस्टोरेंट एसोसिएशन धर्मशाला के अध्यक्ष अश्वनी बांबा ने कहा कि पहले ही होटल इंडस्ट्री नुकसान में चल रही थी। मैच से उम्मीदें थीं, लेकिन वे भी अधूरी रह गई हैं। सरकार को इस दिशा में बड़ा कदम उठाना होगा। नुकसान की भरपाई कठिन है। स्मार्ट सिटी होटल एंड रेस्टोरेंट एसोसिएशन धर्मशाला के महासचिव संजीव गांधी ने कहा कि पहले ही न्यू ईयर और क्रिसमस में स्लो बिजनेस रहा। अब मैच भी नहीं हो रहा और बुकिंग भी हाथ से छिटक गई है।
'मैच से पहले होटलों में काफी जोर से हो रही थी बुकिंग'
उन्होंने कहा कि धर्मशाला से लेकर चामुंडा तक के होटलों में काफी जोर से बुकिंग हो रही थी। रेनोवेशन पर खर्च किया जा रहा था। मैच शिफ्ट होने से सब बर्बाद हो गया है। एचपीसीए के सचिव परमार ने कहा कि HPCA के स्टेडियम को बनाने के सर्वोत्तम प्रयासों के बावजूद और ठंड के मौसम के कारण आउट फ़ील्ड में घास का घनत्व कम है। इस तरह वर्तमान में अंतरराष्ट्रीय संचालन के लिए आवश्यक मानकों का अभाव है।
'मैच शिफ्ट होने से पर्यटन उद्योग को नुकसान हुआ'
जिसके चलते ‌BCCI को धर्मशाला से टेस्ट मैच इंदौर स्थानांतरिती करने के लिए मजबूर किया है। भविष्य में HPCA अपने हितधारकों को आश्वस्त करती है कि शीघ्र ही धर्मशाला स्टेडियम विश्व स्तरीय मानकों पर आधारित होगा। पर्यटन विभाग के डिप्टी डायरेक्टर विनय धीमान ने बताया कि इस समय होटलों में ऑक्यूपेंसी 20 प्रतिशत रह गई है। मैच शिफ्ट होने से पर्यटन उद्योग को नुकसान हुआ है। उम्मीद है आने वाले समय में धर्मशाला को मैच मिलेंगे